EELNÕU

30.10.2014

## **RAHANDUSMINISTER**

M Ä Ä R U S

Tallinn november 2014. a. nr

**Tulumaksusoodustusega mittetulundusühingute, sihtasutuste ja usuliste ühenduste nimekirja koostamise kord, nimekirja kandmiseks esitatavate dokumentide loetelu, ühingu nimekirja kandmise ja sealt kustutamise kord ning asjatundjate komisjoni moodustamise kord, selle töökorraldus, samuti liikmete nimetamise ja tagasikutsumise kord**

Määrus kehtestatakse tulumaksuseaduse § 11 lõike 8 alusel.

### ****§ 1.**** Reguleerimisala

Määrus sätestab Maksu- ja Tolliameti kinnitatava tulumaksusoodustusega mittetulundusühingute, sihtasutuste ja usuliste ühenduste nimekirja (edaspidi *nimekiri*) koostamise korra, nimekirja koostamiseks esitatavate dokumentide loetelu, mittetulundusühingute, sihtasutuste ja usuliste ühenduste (edaspidi koos *ühing*) nimekirja kandmise ja nimekirjast kustutamise korra ning asjatundjate komisjoni (edaspidi *komisjon*) moodustamise korra, selle töökorralduse ning komisjoni liikmete nimetamise ja tagasikutsumise korra.

### ****§ 2.**** Komisjoni moodustamine ja töökorraldus

(1) Komisjoni ülesanne on Maksu- ja Tolliametile soovituslike ettepanekute (edaspidi *soovitused*) tegemine ühingute nimekirja kandmise, nimekirja kandmata jätmise või sellest kustutamise kohta.

(2) Komisjon juhindub soovituste andmisel tulumaksuseaduse §-s 11 sätestatud ühingute nimekirja kandmise ja sealt kustutamise tingimustest, samuti mittetulundusühingute seadusest, sihtasutuste seadusest, kirikute ja koguduste seadusest ning käesolevast määrusest.

(3) Komisjoni liikmed nimetab ja kutsub tagasi rahandusminister käskkirjaga. Komisjoni liikmeteks nimetatakse üheksa mittetulundussektori esindajat, üks usuliste ühenduste esindaja ja üks ettevõtjate esindaja. Komisjoni moodustamisel tagatakse mittetulundussektorit esindavate ühingute põhiliste tegevusvaldkondade ning neid ühinguid koondava liidu esindatus. Komisjoni liikme tagasikutsumiseks teeb rahandusministrile ettepaneku ühing, kelle ettepanekul liige komisjoni nimetati. Komisjoni liikme tagasikutsumisel ei pea uut liiget nimetama samast ühingust.

(4) Komisjoni töövorm on koosolek, mida juhatavad komisjoni liikmed rotatsiooni põhimõttel. Komisjon kinnitab oma töökorra. Komisjoni liikmete tööd ei tasustata.

(5) Komisjoni koosoleku kutsub kokku ja komisjoni tehnilise teenindamise tagab Maksu- ja Tolliamet. Komisjoni liikme põhjendatud ettepaneku korral võib komisjoni koosolekust hääleõiguseta osa võtta isik, kes ei ole komisjoni liige.

(6) Komisjoni koosolekud toimuvad ajavahemikul 5. aprillist kuni 15. aprillini ja 5. oktoobrist kuni 15. oktoobrini. Komisjoni koosoleku toimumise aja määrab Maksu- ja Tolliamet ning teeb selle komisjoni liikmetele teatavaks vähemalt viis päeva enne koosoleku toimumist.

(7) Komisjon võtab otsuse vastu häälteenamusega.

(8) Komisjoni koosolekud protokollitakse. Koosoleku protokollile kirjutavad alla kõik koosolekul osalenud komisjoni liikmed.

### ****§ 3.**** Nimekirja kandmise taotlus

Nimekirja kandmiseks esitab ühing Maksu- ja Tolliametile taotluse vormil TMIN „Taotlus tulumaksusoodustusega mittetulundusühingute, sihtasutuste ja usuliste ühenduste nimekirja kandmiseks” (lisa).

### ****§ 4.**** Nimekirja kandmine

(1) Maksu- ja Tolliamet kannab ühingu nimekirja otsusega 1. juulist või 1. jaanuarist.

(2) Ühing, kes taotleb nimekirja kandmist 1. juulist, esitab §-s 3 nimetatud dokumendid   
Maksu- ja Tolliametile 1. märtsiks. Ühing, kes taotleb nimekirja kandmist 1. jaanuarist, esitab nimetatud dokumendid eelneva aasta 1. septembriks.

(3) Maksu- ja Tolliamet kontrollib esitatud dokumentide ja ühingu tegevuse vastavust tulumaksuseaduse §-s 11 sätestatud nimekirja kandmise tingimustele.

(4) Kui ühingu tegevus ja esitatud dokumendid vastavad nõuetele, esitab Maksu- ja Tolliamet ettepaneku ühingu nimekirja kandmiseks komisjonile 1. aprilliks või 1. oktoobriks, lisades selgituse ühingu vastavuse kohta nimekirja kandmise tingimustele.

(5) Samaaegselt lõikes 4 nimetatud ettepanekuga esitab Maksu- ja Tolliamet komisjonile ka ettepaneku lõikes 3 nimetatud nõuetele mittevastava ühingu nimekirja kandmata jätmiseks, märkides nimekirja kandmata jätmise põhjuse ning õigusliku aluse.

(6) Komisjon vaatab Maksu- ja Tolliameti ettepanekud läbi ja annab oma soovitused ühingute nimekirja kandmise või nimekirja kandmata jätmise kohta kirjalikult Maksu- ja Tolliametile 15. aprilliks ja 15. oktoobriks. Kui komisjon ei ole oma soovitusi nimetatud kuupäevaks andnud, võib Maksu- ja Tolliamet kinnitada nimekirja ilma komisjoni soovitusteta.

(7) Maksu- ja Tolliamet teeb otsuse nimekirja kandmata jätmise kohta ühingule kirjalikult teatavaks 1. maiks, kui avaldus oli esitatud 1. märtsiks, või 1. novembriks, kui avaldus oli esitatud 1. septembriks. Otsuses näidatakse selle põhjus ja õiguslik alus.

(8) Kui ühing ei nõustu Maksu- ja Tolliameti otsusega, on tal õigus esitada vaie 30 päeva jooksul, alates otsuse saamisest. Maksu- ja Tolliamet lahendab vaide 30 päeva jooksul, alates selle saamisest.

### ****§ 5.**** Nimekirjast kustutamine

(1) Maksu- ja Tolliamet teeb ühingule kirjaliku hoiatuse nimekirjast kustutamise kohta, kui Maksu- ja Tolliameti hinnangul ei vasta ühingu tegevus tulumaksuseaduse § 11 lõikes 2 sätestatud nimekirja kandmise nõudele või kui ilmneb sama paragrahvi lõikes 4, 7 või 71 nimetatud asjaolu.

(2) Lõikes 1 nimetatud hoiatuse teeb Maksu- ja Tolliamet ühingule teatavaks 1. märtsiks või 1. septembriks. Hoiatuses märgib Maksu- ja Tolliamet ühingu nimekirjast kustutamise põhjuse ja õigusliku aluse ning kui lõikes 1 nimetatud puudus on kõrvaldatav, annab selle kõrvaldamiseks tähtaja 1. aprillini või 1. oktoobrini. *Hoiatuse tegemisest teavitatakse komisjoni, kui Maksu- ja Tolliameti hinnangul ei vasta ühingu tegevus tulumaksuseaduse   
§ 11 lõike 2 punktis 1 või 2 sätestatud nõudele.*

(3) Kui ühing ei ole lõikes 2 nimetatud tähtaja jooksul puudusi kõrvaldanud, esitab Maksu- ja Tolliamet komisjonile 5. aprilliks või 5. oktoobriksettepaneku ühingu nimekirjast kustutamiseks, märkides kustutamise põhjuse ja õigusliku aluse.

(4) Komisjon vaatab Maksu- ja Tolliameti ettepaneku läbi ja annab Maksu- ja Tolliametile kirjalikult oma soovituse ühingu nimekirjast kustutamise kohta 15. aprilliks või 15. oktoobriks. Kui komisjon ei ole oma soovitust nimetatud kuupäevaks esitanud, võib Maksu- ja Tolliamet ühingu nimekirjast kustutada ilma komisjoni soovituseta.

(5) Maksu- ja Tolliamet teeb ühingule otsuse tema nimekirjast kustutamise kohta kirjalikult teatavaks 1. maiks või 1. novembriks. Otsuses näidatakse selle põhjus ja õiguslik alus.

(6) Kui ühing ei nõustu Maksu- ja Tolliameti otsusega, on tal õigus esitada vaie 30 päeva jooksul, alates otsuse saamisest. Maksu- ja Tolliamet lahendab vaide 30 päeva jooksul, alates selle saamisest.

(7) Ühingu enda nimekirjast kustutamise taotluse korral lõikeid 1–6 ei rakendata. Kirjalik taotlus nimekirjast kustutamiseks tuleb esitada Maksu- ja Tolliametile 20. juuniks või   
20. detsembriks.

(8) Maksu- ja Tolliamet kustutab ühingu nimekirjast otsusega 1. juulist või 1. jaanuarist.

### ****§ 6.**** Määruse jõustumine

Määrus jõustub 1. jaanuaril 2015. a.

Maris Lauri

##### Minister Veiko Tali

Kantsler

## **Lisa**

## **Vorm TMIN**

## 

|  |
| --- |
| **Maksu- ja Tolliamet** |

# TAOTLUS TULUMAKSUSOODUSTUSEGA MITTETULUNDUSÜHINGUTE, SIHTASUTUSTE JA USULISTE ÜHENDUSTE NIMEKIRJA KANDMISEKS

# I. Taotleja (mittetulundusühingu, sihtasutuse või usulise ühenduse) andmed

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **1.** | Nimi | | | | | **2.** | Registrikood | | | | | | | |
|  |  | | | | |  |  |  |  |  |  |  |  |  |
|  | Postiaadress (kui erineb eelmisest): | | | | | | | | | | | | | |
|  | Sihtnumber | | Maakond | | Vald, asula või linn | | | | | | | | | |
|  | Küla, talu või tänav, maja nr, korteri nr | | | | | | | | | | | | | |
| **2.** | Telefon | Faks | | e-post | | | | | veebileht | | | | | |  | Vald, asula või linn | |
|  | E | |  |  | | | | |  | | | | | |  | |  | |

# II. Tegevus

# 1. Tegevuse kirjeldus:

|  |  |  |
| --- | --- | --- |
|  | Jrk | Tegevus ja lühikirjeldus, milles seisneb heategevuslik avalikes huvides tegutsemine |
| 1 | 2 | 3 |
| Käesoleval aastal (k.a plaanid) |  |  |
|  |  |  |
|  |  |  |
|  |  |  |
|  |  |  |

2. Tulevikuvisioon (arengustrateegia lühiülevaade):

3.Palun vastake järgmistele küsimustele oma liikmete kohta (täidab mittetulundusühing). Sotsiaalhoolekande toetamise ühingud märgivad ainult real 1 küsitud liikmete üldarvu.

Andmed kajastatakse taotluse esitamise seisuga.

|  |  |  |
| --- | --- | --- |
| Rea nr |  | Käesoleva aasta kohta |
| 1 | 2 | 3 |
| 1. | Liikmete üldarv. Lisada nimekiri |  |
| 2. | Liikmetele antud soodustused, abirahad, toetused, stipendiumid, tehtud kingitused, annetused või muud sarnased väljamaksed eurodes:   * eelmisel aastal   - kavandatud anda käesoleval aastal |  |
|  | Asutajate üldarv. Lisada nimekiri |  |

Kinnitan, et minul on õigus sellele taotlusele alla kirjutada ülalmärgitud ühingu nimel, olen taotlusega, kaasa arvatud sellega kaasnevate dokumentidega, tutvunud ja minule teadaolevalt on toodud andmed õiged. Olen teadlik, et ebaõige või ebatäpse informatsiooni esitamine on „Maksukorralduse seaduse” alusel karistatav.

|  |  |  |  |
| --- | --- | --- | --- |
| JUHATUSE LIIGE | Ees- ja perekonnanimi | Allkiri | Kuupäev |
|  |  |  |  |
|  |  |  |  |
|  |  |  |  |
|  |  |  |  |

|  |  |  |  |
| --- | --- | --- | --- |
| ÜHINGU ESINDAJA | Ees- ja perekonnanimi | Allkiri | Kuupäev |
| ISIKUKOOD | Esindamise alus | Telefon | e-post |